paragraph_text: Film je premijerno prikazan 27. prosinca 1991. godine u Sjedinjenim Američkim Državama te 24. travnja 1992. godine u Ujedinjenom Kraljevstvu. Od strane kritičara, film je dobio pozitivne kritike, no zbog ograničene distribucije zaradio je samo 2,6 milijuna američkih dolara dok je budžet samog filma iznosio 17-18 milijuna američkih dolara. Film je dobio mnoge nagrade, uključujući nagradu za najboljeg redatelja Nacionalnog društva filmskih kritičara te sedam Genie nagrada i to za najbolji film. Od tada, Goli ručak postao je kultni film koji je hvaljen zbog svojih nadrealnih vizualnih i tematskih elemenata.